stanford-oval/wikipedia huggingface dataset:
JetLite
Historia

Lentoyhtiö perustettiin 20. syyskuuta 1991 nimellä Sahara Airlines. Se aloitti lentonsa 3. joulukuuta 1993 kahdella Boeing 737-200 -koneella. Aluksi lennot keskittyivät pohjoiseen Intiaan, ja lentoyhtiön solmukohtana oli Delhi. Myöhemmin lentoja laajennettiin kattamaan koko maa. Lentoyhtiö nimettiin uudelleen Air Saharaksi 2. lokakuuta 2000. 22. maaliskuuta 2004 yhtiö aloitti ulkomaanlennot lentämällä Chennaista Colomboon. Epävarmuus yhtiön kohtalosta sai sen markkinaosuuden Intian kotimaanlennoista laskemaan tammikuun 2006 11 prosentista 8,5 prosenttiin huhtikuussa.
Historia > Jet Airwaysin omistukseen

Jet Airways yritti ostaa Air Saharan ensimmäisen kerran 19. tammikuuta 2006 500 miljoonalla Yhdysvaltain dollarilla. Monien analyytikoiden mielestä Jet Airways tarjosi liikaa Air Saharasta. Intian siviili-ilmailuministeriö hyväksyi sopimuksen, mutta erimielisyydet kauppahinnasta ja Jet Airwaysin puheenjohtaja Naresh Goyalin siirtymisestä Air Saharan johtokuntaan estivät kaupan toteutumisen. Tämän jälkeen yhtiöt haastoivat toisensa oikeuteen vaatien vahingonkorvauksia.
Toinen, lopulta onnistunut ostoyritys tapahtui 12. huhtikuuta 2007. Jet Airways maksoi yhtiöstä 340 miljoonaa dollaria. Sopimuksen seurauksena Jet Airwaysin markkinaosuus nousi 32 prosenttiin.
16. huhtikuuta Jet Airways tiedotti, että Air Saharan nimi vaihdetaan JetLiteksi. Osto valmistui virallisesti 20. huhtikuuta.
Historia > Yhdistyminen Jet Konnectiin

JetLite yhdistettiin Jet Airwaysin tytäryhtiö Jet Konnectiin 25. maaliskuuta 2012.
Kohteet

JetLite lensi seuraaviin kohteisiin:
Intia
Ahmedabad - Sardar Vallabhbhai Patelin kansainvälinen lentoasema
Amritsar - Sri Guru Ram Dass Jeen kansainvälinen lentoasema
Aurangabad - Aurangabadin lentoasema
Bangalore - Bangaloren kansainvälinen lentoasema
Bhopal - Raja Bhojin lentoasema
Bhubaneswar - Biju Patnaikin lentoasema
Chennai - Chennain kansainvälinen lentoasema
Coimbatore - Coimbatoren kansainvälinen lentoasema
Diprugarh - Diprugarhin lentoasema
Delhi - Indira Gandhin kansainvälinen lentoasema (solmukohta)
Goa - Goan kansainvälinen lentoasema
Gorakhpur - Gorakhpurin lentoasema
Guwahati - Lokpriya Gopinath Bordoloin kansainvälinen lentoasema
Hyderabad - Rajiv Gandhin kansainvälinen lentoasema
Imphal - Imphalin lentoasema
Indore - Devi Ahilyabai Holkarin lentoasema
Jammu - Jammun lentoasema
Jorhat - Jorhatin lentoasema
Kalkutta - Netaji Subhas Chandra Bosen kansainvälinen lentoasema (solmukohta)
Kochi - Kochin kansainvälinen lentoasema
Kozhikode - Kozhikoden kansainvälinen lentoasema
Lucknow - Chaudhary Charan Singhin lentoasema
Mangalore - Mangaloren lentoasema
Mumbai - Chhatrapati Shivajin kansainvälinen lentoasema (solmukohta)
Nagpur - Dr. Babasaheb Ambedkarin kansainvälinen lentoasema
Patna - Lok Nayak Jayaprakashin lentoasema
Port Blair - Veer Savarkarin lentoasema
Pune - Punen lentoasema
Raipur - Swami Vivekanandan lentoasema
Rajkot - Rajkotin lentoasema
Ranchi - Birsa Mundan lentoasema
Srinagar - Srinagarin lentoasema
Thiruvananthapuram - Thiruvananthapuramin kansainvälinen lentoasema
Udaipur - Maharana Pratapin lentoasema
Vadodara - Vadodaran lentoasema
Kohteet > Entiset kohteet

Sri Lanka
Colombo - Bandaranaiken kansainvälinen lentoasema
Laivasto

JetLiten laivastoon kuuluivat seuraavat lentokoneet:
| Konetyyppi | Käytössä | Tilaukset | Matkustaja-   kapasiteetti | Muuta |  |  |
| --- | --- | --- | --- | --- | --- | --- |
| Boeing 737-700 | 5 | - | 144/149 |  |  |  |
| Boeing 737-800 | 8 | - | 186 | Neljässä koneessa wingletit |  |  |
| Boeing 737-900ER | 2 | - | 202 |  |  |  |
| Yhteensä | 13 | 0 |  |  |  |  |
Laivastoon kuuluivat aiemmin myös seuraavat lentokoneet:
1 Boeing 737-200 (Air Sahara)
4 Boeing 737-300 (Air Sahara & JetLite)
7 Boeing 737-400 (Air Sahara & JetLite)
3 Boeing 737-700 (Air Sahara & JetLite)
1 Boeing 737-700BBJ (Air Sahara)
3 Boeing 737-800 (JetLite)
1 Boeing 767-300ER (Air Sahara)
7 Bombardier CRJ200ER (Air Sahara & JetLite)
Palvelut

JetLite tarjosi lennoillaan JetCafé-palvelun, josta matkustajat saivat ostaa ruokaa. Palvelun tarjoaminen jatkuu yhä Jet Konnectin lennoilla.
Onnettomuudet

8. maaliskuuta 1994 yhtiön Boeing 737-200 (rekisteritunnus VT-SIA) oli koulutuslennolla Delhissä mukanaan kouluttaja ja kolme lentäjäharjoittelijaa. Lennon kuudennen laskukierroksen aikana, lentoonlähdön jälkeen, kone kallistui vasemmalle ja putosi kansainvälisen terminaalin asematasolle. Koneen hylky osui Aeroflotin Iljušin Il-86 -koneeseen sytyttäen sen palamaan. Kaksi Aeroflotin työntekijää, venäläinen huoltomies ja lentokentän työntekijä kuolivat. Onnettomuus tapahtui lentäjäharjoittelijan käytettyä peräsintä väärin moottorivikaharjoituksen aikana.
Aiheesta muualla

Wikimedia Commonsissa on kuvia tai muita tiedostoja aiheesta .
Jet Konnectin kotisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:JetLite
Air Saharan Eurocopter AS 355 N Ecureuil 2
Air Saharan Bombardier CRJ200ER
Air Saharan Boeing 737-700
JetLiten Boeing 737-700
JetLiten Boeing 737-800
Käännös suomeksi
Henriikka Könönen

Henriikka Claudia Könönen (s. 25. lokakuuta 1997 Oulu) on suomalainen seiväshyppääjä. Hän edustaa Kuivasjärven Auraa ja hänen valmentajinaan toimivat Aulis Kairento ja Uwe Könönen. Kalevan kisoista Könönen on saavuttanut seiväshypyn pronssia vuonna 2016 tuloksella 405. Hänen ennätyksensä on vuonna 2019 hypätty 415.
Henriikka Vähäuski

Henriikka Vähäuski (s. 2002) on suomalainen koripalloilija. Hän on pituudeltaan 185-senttimetrinen ja pelipaikaltaan sentteri. Hän edustaa Korisliigassa kouvolalaisseura Kouvottaria.
Vähäuski on Kouvojen oma kasvatti. Hän nousi naisten liigajoukkue Kouvottariin kaudella 2018–2019, jolloin hän pelasi pudotuspelit mukaan lukien 20 liigaottelua viiden minuutin keskimääräisellä peliajalla. Samalla kaudella hän oli 19-vuotiaiden tyttöjen SM-sarjan levypallotilaston ykkönen. Kaudella 2019–2020 Vähäuski pelasi Korisliigassa 24 ottelua vajaan 15 minuutin keskimääräisellä peliajalla. Kouvottaret ylsi Suomen cupissa loppuotteluun ja johti liigan runkosarjaa siinä vaiheessa, kun kausi keskeytettiin koronavirusepidemian vuoksi. Kaudella 2020–2021 Vähäuski pelasi Korisliigassa 29 ottelua yli 23 minuutin keskimääräisellä peliajalla. Hän teki kauden aikana ottelua kohden 8,4 pistettä ja otti 6,0 levypalloa. Kauden 2021–2022 runkosarjassa hän pelasi 20 ottelua vajaan 21 minuutin keskimääräisellä peliajalla.
Vähäuski on pelannut alle 18-vuotiaiden maajoukkueessa kolme maaottelua.
Heartstopper

| Heartstopper |
| --- | --- |

Kirjailija:  Alice Oseman
Kuvittaja:  Alice Oseman
Kieli:  englanti
Genre:  nuortenkirjallisuus, sarjakuvaromaani
Kustantaja:  omakustanne, Hachette Children's Group; Suomessa Tammi
Julkaistu:  2016–

Löydä lisää kirjojaKirjallisuuden teemasivulta
Heartstopper on brittiläisen kirjailija Alice Osemanin luoma nuorille suunnattu verkkosarjakuva. Sarjakuva on julkaistu myös painettuina sarjakuvaromaaneina, joista tähän mennessä viisi on käännetty suomeksi. Verkkosarjakuva on ilmestynyt vuodesta 2016, eikä kaikkia sen osia ei ole vielä julkaistu. Huhtikuussa 2022 Netflixissä julkaistiin sarjakuvaan perustuva televisiosarja, jonka on ohjannut Euros Lyn ja käsikirjoittanut Alice Oseman itse.
Sarjakuvassa seurataan englantilaisten koulupoikien Nick Nelsonin ja Charlie Springin elämää. Hahmot esiintyvät ensimmäistä kertaa jo Osemanin esikoisromaanissa Solitaire (2014). Sekä sarjakuva että siihen pohjautuva televisiosarja ovat saaneet ylistystä kriitikoilta, ja pian julkaisunsa jälkeen televisiosarjan ilmoitettiin saavan toisen ja kolmannen tuotantokauden.
Juoni

Sarjakuvan teini-ikäiset päähenkilöt Nick Nelson ja Charlie Spring ystävystyvät, kun he joutuvat koulussa vierustovereiksi. Pikkuhiljaa poikien ystävyys etenee romanttiseksi rakkaudeksi. Heartstopper-sarjakuvassa käsitellään muun muassa rakkautta, ystävyyttä ja mielenterveysongelmia.
Hahmot

Charles "Charlie" Spring, toinen päähenkilöistä. Charlie on jo sarjakuvan alussa ulkona kaapista homoseksuaalina. Hän kärsii mielenterveysongelmista, jotka suurelta osin johtuvat hänen edellisestä seurustelusuhteestaan.
Nicholas "Nick" Nelson, toinen päähenkilöistä. Hän pelaa rugbya koulunsa joukkueessa ja pääsee myös joukkueen kapteeniksi. Hän on biseksuaali.
Tao Xu, Charlien parhaita ystäviä. Hän ihastuu Elleen, ja he päätyvät lopulta yhteen.
Victoria "Tori" Spring, Charlien isosisko ja Alice Osemanin Solitaire-romaanin päähenkilö.
Elle Argent, Charlien ystävä ja Taon tyttöystävä. Hän on transsukupuolinen.
Tara Jones, Nickin vanha kaveri, josta myöhemmin muodostuu luotettu ystävä. Hän on ensimmäinen henkilö, jolle Nick kertoo biseksuaalisuudestaan. Hän seurustelee Darcyn kanssa.
Darcy Olsson, Taran tyttöystävä.
Aled Last, Charlien ystävä ja päähenkilö Alice Osemanin romaanissa Radio Silence.
Benjamin "Ben" Hope, Charlien entinen poikaystävä, joka on kaapissa seksuaalisuutensa kanssa. Heidän suhteensa oli toksinen.
Harry Greene, homofobinen kiusaaja.
Oliver "Olly" Spring, Charlien pikkuveli.
Nellie Nelson, Nickin koira.
Henry Nelson, Nickin toinen koira (esiintyy neljännessä kirjassa).
Michael Holden, Torin ystävä (esiintyy neljännessä kirjassa sekä Osemanin romaanissa Solitaire).
Sarah Nelson, Nickin äiti.
David Nelson, Nickin isoveli (esiintyy kolmannessa kirjassa).
Osat

Heartstopper. Osa 1. (Heartstopper: Volume 1 , 2019.) Suomentanut Oona Juutinen. Tammi, 2022.
Ensimmäinen osa käsittää verkkosarjakuvan luvut 1 ja 2. Nick ja Charlie tapaavat toisensa ensimmäistä kertaa, ystävystyvät ja lopulta suutelevat.
Heartstopper. Osa 2. (Heartstopper: Volume 2 , 2019.) Suomentanut Oona Juutinen. Tammi, 2022.
Toinen osa käsittää verkkosarjakuvan luvun 3. Nick rakastuu Charlieen ja pohtii omaa seksuaalisuuttaan. Pojista tulee pari.
Heartstopper. Osa 3. (Heartstopper: Volume 3 , 2020.) Suomentanut Oona Juutinen. Tammi, 2023.
Kolmas osa käsittää verkkosarjakuvan luvun 4. Kirjassa käsitellään Nickin ja Charlien suhdetta ja heidän henkilökohtaisia ongelmiaan. Pariisin-luokkaretkellä tutustutaan sivuhahmoihin paremmin.
Heartstopper. Osa 4. (Heartstopper: Volume 4 , 2021.) Suomentanut Oona Juutinen. Tammi, 2023.
Neljäs osa käsittää verkkosarjakuvan luvut 5 ja 6. Nick valmistautuu tulemaan kaapista isälleen, kun taas Charlie kamppailee syömishäiriönsä kanssa.
Heartstopper. Osa 5. (Heartstopper: Volume 5 , 2023.) Suomentanut Oona Juutinen. Tammi, 2024.
Viides osa käsittää verkkosarjakuvan luvun 7.
Lokakuussa 2022 ilmestyi sarjakuvaan liittyvä teos The Heartstopper Yearbook, joka sisältää muun muassa ennennäkemättömiä kuvituksia, nippelitietoa ja oivalluksia Osemanin luovasta työskentelystä. Oseman on ilmoittanut myös, että kirjasarjasta tulee kuudes ja viimeinen osa.
Aiheesta muualla

Heartstopper-verkkosarjakuva Webtoonissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Heartstopper (graphic novel)
Käännös suomeksi
Henkilääkäri

Henkilääkäri tai hovilääkäri on aiemmin käytetty nimitys kuninkaallisen tai ruhtinaallisen henkilön vakinaisesta ja pääasiallisesta lääkäristä. Nykyään henkilääkärillä voidaan tarkoittaa kenen tahansa merkittävässä asemassa olevan henkilön yksityistä lääkäriä.
Hallitsijoiden lääkäreille toisinaan annettu arvonimi arkheiatros eli arkkiatri tarkoitti ylilääkäriä tai (hallitsijan) henkilääkäriä.
Tunnettuja henkilääkäreitä

Lauri Kalaja, sisätautiopin professori ja marsalkka Mannerheimin henkilääkäri sodan aikana
Theodor Morell, professori ja Adolf Hitlerin henkilääkäri
Conrad Murray, Michael Jacksonin henkilääkäri
George Nichopoulos, Elviksen henkilääkäri
Johann Struensee, Tanskan Kristian VII:n henkilääkäri
Heartsdales

| Heartsdales> Tiedot |
| --- | --- |
Toiminnassa:  2001–2006
Tyylilaji:  j-pop, hip hop
Kotipaikka:    Tokio/New York
Laulukieli:  japani, englanti
Jäsenet:  Rum   Jewels  
Levy-yhtiö:  Avex Trax  
Aiheesta muualla
www.heartdales.net
Infobox OKNimi-testi OK: 
Heartsdales oli japanilainen hip hop -yhtye, johon kuuluivat siskokset Yumi Sugiyama (杉山ユミ, Sugiyama Yumi) ja Emi Sugiyama (杉山エミ, Sugiyama Emi), jotka tunnetaan paremmin heidän taiteilijanimillään Rum ja Jewels. Yhtye toimi vuosina 2001–2006.
Taustatietoa

Emi syntyi 4. joulukuuta 1976 ja Yumi 17. joulukuuta 1981. Heillä on myös veli. Kaikki sisarukset syntyivät Tokiossa, mutta myöhemmin perhe muutti Yonkersiin, New Yorkiin, lähes heti Yumin syntymän jälkeen. Heidän isänsä työskenteli sisustusarkkitehtinä. Perhe muutti myöhemmin takaisin Japaniin, jossa Yumi meni opiskelemaan Tama Art Universityyn ja Emi Keio Universityyn.
Diskografia > Albumit

| # | Tietoa |
| --- | --- |
1.: Radioactive Julkaistu: 20. maaliskuuta 2002
2.: Sugar Shine Julkaistu: 25. syyskuuta 2003
3.: Super Star Julkaistu: 2. maaliskuuta 2005
4.: Ultra Foxy Julkaistu: 22. helmikuuta 2006
5.: The Best of Heartsdales "The Legend" Julkaistu: 12. kesäkuuta 2006
Diskografia > Singlet

| # | Single |
| --- | --- |
1.: So Tell Me Julkaistu: 19. joulukuuta 2001
2.: That's Why Julkaistu: 6. maaliskuuta 2002
3.: Body Rock Julkaistu: 28. elokuuta 2002
4.: Should Have What!? featuring Double Julkaistu: 26. joulukuuta 2002
5.: Thru With You Julkaistu: 16. huhtikuuta 2003
6.: Candy Pop feat. Soul'd Out Julkaistu: 3. syyskuuta 2003
7.: I See You Julkaistu: 28. heinäkuuta 2004
8.: Love & Joy Julkaistu: 14. lokakuuta 2004
9.: Fantasy Julkaistu: 15. joulukuuta 2004
10.: Shining Julkaistu: 2. helmikuuta 2005
11.: Hey DJ! Julkaistu: 27. heinäkuuta 2005
12.: Angel Eyes Julkaistu: 12. lokakuuta 2005
13.: 冬 Gonna Love Julkaistu: 25. tammikuuta 2006
14.: Stay/Foxy Lady Julkaistu: 24. toukokuuta 2006
Aiheesta muualla

Viralliset sivut
Henkilöarviointi

Henkilöarvioinnin tavoitteena on kartoittaa työnhakutilanteessa hakijan ja määritetyn tehtäväkokonaisuuden yhteensopivuutta.
Lähtökohtana ovat tehtäväkentästä ja toimintaympäristöstä tulevat tarpeet ja haasteet. Niiden pohjalta määritetään toimeksiantajan kanssa, mitkä tekijät ovat keskeisiä kriteerejä täytettävässä työtehtävässä menestymiselle ja viihtymiselle.
Arvioinnin avulla selvitetään monipuolisesti hakijan odotuksia ja motivaatiota sekä kriteerien kannalta merkityksellisiä toimintatapoja ja ominaisuuksia. Tavoitteena on löytää mahdollisimman hyvä yhteensopivuus tehtävän vaatimusten sekä hakijan ominaisuuksien, odotusten ja valmiuksien välillä.
Henkilöarviointi tukee molemminpuolista valintapäätöstä sekä antaa toimeksiantajalle informaatiota tehtävään valitun henkilön ohjaamiseen ja tukemiseen. Hakija voi hyödyntää arvioinnin tuloksia ammatillisen kehittymisensä apuvälineenä.
Henkilöarviointeja tekevät koulutuksen saaneet asiantuntijat, yleensä laillistetut psykologit. Suomen Psykologiliitto on kehittänyt sertifiointijärjestelmän henkilöarvioinnin ammattilaisille. Sertifikaatti todistaa, että henkilö on pätevä tekemään:
hyvän henkilöarvioinnin käsikirjan mukaisia psykologisia henkilöarviointeja tai
osaamis- ja kompetenssipohjaisia henkilöarviointeja
Suomessa tehdään paljon henkilöarviointeja. Niitä säätelee laki yksityisyyden suojasta työelämässä.
Henkilöarvioinnin standardoidut menetelmät asettavat kaikki hakijat samalle viivalle. Näin henkilöarviointi auttaa nostamaan rekrytoinnin objektiivisuutta.
Henkilöarvioinnin luotettavuus

Henkilöarviointien osumatarkkuudet vaihtelevat jonkin verran. Esimerkiksi keskinkertaisen henkilöarvioinnin osumatarkkuus on samaa luokkaa kuin hyvin tehdyn työhaastattelun tai muutaman arviointitestin yhdistelmän.
Hyvä henkilöarviointi on tarkka, tuottaa mahdollisimman vähän virheitä, tuottaa ison lisäarvon ja maksaa itsensä takaisin.
Henkilöarviointi ei ole aina osuvaa, sillä virheitä tapahtuu, koska se on inhimillistä toimintaa. Keino virheiden minimointiin on jatkuva sisäinen laaduntarkkailu.
Herakleides

Herakleides (m.kreik. Ἡρακλείδης, Hērakleidēs, lat. Heraclides) voi viitata seuraaviin antiikin kreikkalaisiin henkilöihin:
Herakleides Koslainen (400-luku eaa.), asklepiadi 16. sukupolvessa, Hippokrateen isä
Herakleides Lemboslainen (100-luku eaa.), filosofi
Herakleides Pontoslainen (n. 387–312 eaa.), peripateettiseen koulukuntaan kuulunut filosofi; tunnetuin samannimisistä
Herakleides Taraslainen (200/100-luku eaa.), lääkäri ja pyrrhonistinen filosofi
Herakleides Tarsoslainen (100-luku eaa.), stoalaiseen koulukuntaan kuulunut filosofi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Herakleides”, voi hakea sivunnimihaulla, laajalla sivunnimihaulla tai tekstihaulla.
Jääpallon SM-kilpailu 1926

| SM-kilpailu 1926 |
| --- | --- |
Joukkueiden määrä:  17
Ajankohta:  10.tammikuuta 1926- 21.helmikuuta 1926
Sarjajärjestelmä:  cup-kilpailu
Mestari:  Viipurin Sudet
Toinen sija:  Kronohagens IF
Suurin yleisömäärä:  3500 (KIF-Sudet)
  ← 1925 :  1927 → 
Vuoden 1926 jääpallon SM-kilpailuihin osallistui 17 joukkuetta. Otteluohjelma laadittiin aikaisempien kausien tapaan siten, että cup-muotoisessa kilpailussa joukkueet pelasivat ensin oman alueensa joukkueita vastaan. Suurimpina suosikkeina kauteen lähtivät Viipurin Sudet ja helsinkiläisseurat HJK ja KIF. Loppuottelussa kohtasivat KIF ja Sudet. Tasaisen ottelun voitti Sudet maalein 1-2. Mestaruus oli seuran yhdeksäs.
Alkuerät

alkuottelut
| Joukkue #1 | Tulos | Joukkue #2 |
| --- | --- | --- |
| IF Drott | Drott luovutti | Vasa IFK |
| Vaasan Palloseura | 2-4 ja. (2-2) | Vasa IS |
| Iisalmen Palloilijat | 0-19 | Varkauden Sk:n Palloilijat |
| Helsingin Jalkapalloklubi | 4-1 | Helsingin IFK |
| Viipurin Reipas | 8-1 | Viipurin IFK |
| Turun Palloseura | 5-5 | Åbo IFK |
| Turun Palloseura | 4-4 | Åbo IFK |
| Turun Palloseura | 4-3 | Åbo IFK |
| Vasa IS | 9-2 | Vasa IFK |
| Viipurin Sudet | 16-2 | Viipurin Reipas |
| Helsingin Palloseura | 0-9 | Kronohagens IF |
| Varkauden Sk:n Palloilijat | 5-3 | Savonlinnan Riento |
| Tampereen Palloilijat | 5-0 | Vasa IS |
| Varkauden Sk:n Palloilijat | 0-15 | Viipurin Sudet |
| Tampereen Palloilijat | 10-5 | Turun Palloseura |
Välierät

| Joukkue #1 | Tulos | Joukkue #2 |
| --- | --- | --- |
| Helsingin Jalkapalloklubi | 4-4 | Kronohagens IF |
| Helsingin Jalkapalloklubi | 1-3 | Kronohagens IF |
| Viipurin Sudet | 10-0 | Tampereen Palloilijat |
Lopulliset sijoitukset

| Sija | Joukkue |
| --- | --- |
1.: Viipurin Sudet
2.: Kronohagens IF
3.-4.: Helsingin Jalkapalloklubi
3.-4.: Tampereen Palloilijat
5.-17.: Vasa IS
5.-17.: Turun Palloseura
5.-17.: Viipurin Reipas
5.-17.: Helsingin IFK
5.-17.: Viipurin IFK
5.-17.: Vasa IFK
5.-17.: Savonlinnan Riento
5.-17.: Helsingin Palloseura
5.-17.: Varkauden Suojeluskunnan Palloilijat
5.-17.: Åbo IFK
5.-17.: Vaasan Palloseura
5.-17.: Iisalmen Palloilijat
5.-17.: IF Drott
Mestarijoukkue

Susien mestarijoukkue: Heikki Anttonen, Arvo Närvänen, Jussi Pelli, Yrjö Leppänen, Tuovi Koskinen, Heikki Lund, Kaarlo Ahlgren, Armas Ahnger, Lauri Mäkinen, Eero Sorvali, Niilo Jantunen.
TUL:n mestaruus

Loppuottelu: Helsingin Kullervo-Helsingin Jyry 4-3
Havok

Havok eli Alexander Summers on Marvelin sarjakuvahahmo, joka seikkailee Ryhmä-X:n joukoissa.
Voimat: Havokilla on mutanttikyky imeä kosmista energiaa kehoonsa ja vapauttaa sitä voima-aaltona. Nämä aallot etenevät hänen kehostaan kaikkiin suuntiin, jollei hän tietoisesti suuntaa energiaa esimerkiksi käsiensä kautta. Näiden shokkiaaltojen teho vastaa vähimmillään muutamaa ja enimmillään sataa TNT-kiloa ja voi tuhota kokonaisen korttelin.
Alexander Summers oli nuorempi ilmavoimien majurin ja hänen vaimonsa kahdesta pojasta. Ollessaan vielä lapsi, matkusti Alexander äitinsä ja veljensä kanssa isänsä ohjaamassa lentokoneessa, jonka muukalaisrotu Shi´arin partioalus ampui alas. Ennen koneen tuhoa Scott (Kyklooppi) ja Alexander työnnettiin ulos koneesta laskuvarjon varassa. Pojat joutuivat sairaalaan.
Alexander pääsi sairaalasta parin viikon päästä ja hänet sijoitettiin omahalaiseen orpokotiin Nebraskassa. Alexander pääsi pian ottolapseksi perheeseen. Lopetettuaan opintonsa Alexander tuli myös ensi kertaa tietoiseksi omista voimistaan.
Alkeologian professori nimeltään Ahmed Abdol, mutantti hänkin, vangitsi Alexanderin ja vei hänet laboratorioonsa Egyptiin, missä hän yritti tukkia kosmisen säteilyn pääsyn Alexanderin kehoon, jotta hänen oma voimansa pääsisi toimimaan kunnolla. Abdol muuttui 10 metriä korkeaksi valtaisan voimakkaaksi Eläväksi Monoliitiksi.
Taistelussa Ryhmä-X:ää vastaan Monoliitti kohtasi tappionsa Alexanderin piilevien mutanttivoimien tullessa esiin hänen vankeutensa ahdistuksesta. Kykenemättömänä hallitsemaan ruumiistaan lähteviä kosmisia aaltoja Alexander pakeni Egyptin aavikolle Ryhmä-X:n palatessa Yhdysvaltoihin.
Siellä hänet vangitsi mutantteja metsästävä Vahti, joka toimitti hänet Larry Traskin, Vahtien keksijän pojan, luokse. Trask antoi Summersille puvun, jonka kuvio esitti kosmisia aaltoja ja nimesi hänet Havokiksi. Ryhmä-X vapautti tuolloin Havokin, joka liittyi hetkeksi ryhmään, mutta eli sittemmin rauhassa vaimonsa Lorna Danen (Polaris) kanssa. Myöhemmin hän kuitenkin liittyi uudestaan Ryhmä-X:ään.
Havok (ohjelmisto)

| Havok Physics |
| --- | --- |

Kehittäjä:  Havok
Tiedot
Ohjelmistotyyppi:  Fysiikkamoottori
Alusta:  Windows Mac OS X Linux Unix Xbox Xbox 360 PlayStation 2 PlayStation 3 PlayStation Portable Nintendo GameCube Wii
Lisenssi:  Suljettu lähdekoodi, maksuton ei-kaupallisessa käytössä
Aiheesta muualla
Verkkosivusto
Havok Physics, tunnetaan paremmin pelkästään nimellä Havok, on irlantilaisen Havok-yhtiön kehittämä fysiikkamoottori. Se on tehty tietokone- ja videopeleille mahdollistamaan esineiden tai muiden henkilöiden vuorovaikutuksen reaaliaikaisesti. Dynaamista simulaatiota käyttäen Havok mahdollistaa oikeata muistuttavan maailman ja liikkeet, kuten räsynukke-fysiikat tai ympäristöön fyysisesti reagoivat esineet. Esimerkiksi Valven Source-pelimoottori käyttää Havokin fysiikkamoottoria. Intel osti Havokin vuonna 2007. Microsoft ilmoitti 2. lokakuuta 2015 hankkineensa Havokin omistukseensa.
Vuonna 2008 Havok sai kunniaa tekniikan Emmy-palkintojen jaossa, fysiikkamoottoreiden kehittämisestä sähköisessä viihteessä.
Helvi Salminen

| Helvi Sopanen |
| --- | --- |
 Helvi Salminen 1920-luvulla.
Henkilötiedot
Syntynyt: 12. tammikuuta 1892 Eräjärvi
Kuollut: 23. tammikuuta 1961 (69 vuotta) Helsinki
Ammatti:  voimistelunopettaja, tanssinopettaja, koreografi
Helvi Rakel Maria Sopanen (o.s. Salminen; 12. tammikuuta 1892 Eräjärvi – 23. tammikuuta 1961 Helsinki) oli suomalainen voimistelunopettaja, tanssinopettaja ja koreografi.